stanford-oval/wikipedia huggingface dataset:
วิทยาศาสตร์ธรรมชาติ

วิทยาศาสตร์ธรรมชาติ (อังกฤษ: natural science) หมายถึงกลุ่มของสาขาวิชาทางวิทยาศาสตร์ที่ศึกษาเกี่ยวกับปรากฏการณ์ทางธรรมชาติ  อย่างไรก็ตามการจัดให้สาขาใดสาขาหนึ่งอยู่ในวิทยาศาสตร์ธรรมชาตินั้น ขึ้นอยู่กับทั้งข้อตกลงในอดีตและความหมายสาขาในปัจจุบัน
ตามธรรมเนียมดั้งเดิม ความหมายของวิทยาศาสตร์ธรรมชาติ คือสาขาที่ศึกษาเกี่ยวกับโลกและสรรพสิ่งรอบๆ ตัว (ที่เรียกว่าธรรมชาติ) ในมุมมองทางกายภาพ  วิทยาศาสตร์ธรรมชาติเป็นพื้นฐานให้กับวิทยาศาสตร์ประยุกต์ เมื่อพิจารณารวมกันแล้ววิทยาศาสตร์ธรรมชาติและวิทยาศาสตร์ประยุกต์แตกต่างจากทั้งสังคมศาสตร์ และมนุษยศาสตร์ เทววิทยา หรือศิลปะ  ส่วนวิชาคณิตศาสตร์นั้นไม่ถูกจัดให้เป็นวิทยาศาสตร์ธรรมชาติ แต่ได้สร้างเครื่องมือและแนวทางที่ใช้ในวิทยาศาสตร์ธรรมชาติ  วิทยาศาสตร์ธรรมชาติมีเป้าหมายเพื่ออธิบายการทำงานของโลกด้วยกระบวนการธรรมชาติ แทนที่จะใช้คำอธิบายที่มีรากฐานมาจากสิ่งศักดิ์สิทธิ์   คำว่าวิทยาศาสตร์ธรรมชาติยังถูกใช้เพื่อแยกแยะ "วิทยาศาสตร์" ที่เป็นสาขาวิชาที่ทำการศึกษาด้วยระเบียบวิธีทางวิทยาศาสตร์ ออกจากปรัชญาธรรมชาติ
ควบคู่ไปกับการความหมายแบบดั้งเดิม ปัจจุบันคำว่า "วิทยาศาสตร์ธรรมชาติ" ถูกใช้ในความหมายใกล้เคียงกับความหมายตามรูปศัพท์มากขึ้น  ในความหมายนี้ "วิทยาศาสตร์ธรรมชาติ" จะถูกใช้แทนคำว่าวิทยาศาสตร์ชีวภาพซึ่งสนใจกระบวนการทางชีวภาพ ในลักษณะที่แตกต่างจากวิทยาศาสตร์กายภาพที่พิจารณากฎเกณฑ์พื้นฐานของธรรมชาติทางฟิสิกส์และเคมี
วิทยาศาสตร์ธรรมชาติ

ดาราศาสตร์
ชีววิทยา
เคมี
วิทยาศาสตร์โลก (Earth science)
นิเวศวิทยา
ธรณีวิทยา
ฟิสิกส์
ดูเพิ่ม

รายการสาขาวิชา
ประวัติศาสตร์วิทยาศาสตร์
ปรัชญาธรรมชาติ
แหล่งข้อมูลอื่น

Natural Sciences at Cambridge University - วิทยาศาสตร์ธรรมชาติที่มหาวิทยาลัยเคมบริดจ์
The History of Recent Science and Technology - ประวัติศาสตร์ของวิทยาศาสตร์และเทคโนโลยีล่าสุด
Reviews of Books About Natural Science  เว็บไซต์นี้มีบทวิจารณ์ที่ตีพิมพ์แล้วมากกว่า 50 บทความเกี่ยวกับวิทยาศาสตร์ธรรมชาติ รวมไปถึงความเรียงเกี่ยวกับวิทยาศาสตร์ธรรมชาติในเรื่องที่ทันสมัย
| ด ค กสาขาความรู้ของวิทยาศาสตร์ธรรมชาติ |
| --- | --- |
 เคมี  ชีววิทยา  ดาราศาสตร์  ฟิสิกส์  วิทยาศาสตร์โลก
มิว (โปเกมอน)

| มิว |
| --- | --- |
ตัวละครใน เกมชุด โปเกมอน
โปเกเดกซ์เนชันแนล มิวทู – มิว (#151) – จิโคริตา
ปรากฏครั้งแรก: โปเกมอน เดอะมูฟวี่ ตอน ความแค้นของมิวทู
สร้างโดย: ชิเงะกิ โมะริโมะโตะ
ออกแบบโดย: เค็ง ซูงิโมริ
เสียงญี่ปุ่น: โคอิชิ ยะมะเดะระ (โปเกมอน เดอะมูฟวี่ ตอน ความแค้นของมิวทู) ซาโทะมิ โคโระงิ (โปเกมอน เดอะมูฟวี่ ตอน มิวและอัศวินคลื่นพลัง)
มิว (ญี่ปุ่น: Mew; โรมาจิ: ミュウ; ทับศัพท์: Myū) เป็นสายพันธุ์สิ่งมีชีวิตสมมุติสายพันธุ์หนึ่งจากแฟรนไชส์สื่อโปเกมอนของนินเท็นโด และเกมฟรีก สร้างโดยซะโตะชิ ทะจิริ มิวเป็นโปเกมอนในตำนาน รูปแบบพลังจิต สีชมพู ตัวเล็ก ร่างคล้ายแมว ชิเงะกิ โมะริโมะโตะ โปรแกรมเมอร์ของเกมฟรีกและเป็นผู้สร้างได้ใส่มิวไว้ในเกมโปเกมอนภาคเรดและกรีน ให้เป็นตัวละครลับ ด้วยเหตุนี้ การปรากฏตัวของมิวจึงกลายเป็นทั้งข่าวลือและตำนาน ส่งผลให้แฟรนไชส์โปเกมอนประสบความสำเร็จ มิวเป็นโปเกมอนที่ผู้เล่นไม่สามารถครอบครองได้ด้วยวิธีปกติทั่วไป นอกจากได้รับจากการแจกจำหน่ายในเหตุการณ์พิเศษต่าง ๆ
มิวปรากฏในภาพยนตร์เรื่องแรกคือ โปเกมอน เดอะมูฟวี่ ตอน ความแค้นของมิวทู เป็นตัวละครหลักร่วมกับมิวทู ภาพยนตร์เปิดเผยว่าฟอสซิลเส้นขนของมิวปรากฏในป่าแห่งหนึ่งในประเทศกายอานา ค้นพบโดยนักวิทยาศาสตร์ชุดหนึ่งถูกนำไปสร้างมิวทู โคลนของมิวที่ถูกปรับแต่งทางพันธุกรรม ต่อมามิวปรากฏในภาพยนตร์ โปเกมอน เดอะมูฟวี่ ตอน มิวและอัศวินคลื่นพลัง เป็นตัวละครหลักร่วมกับลูคาริโอ เนื้อเรื่องภูมิหลังเกี่ยวพันกับประวัติศาสตร์ลึกลับของมิวและต้นเหตุของความทรงพลัง ภาพยนตร์ โปเกมอน เดอะมูฟวี่ ตอน สุดยอดโปเกมอนโคลนนิง ปรากฏมิวเป็นสิ่งลวงตาเป็นตัวละครหลักที่คอยช่วยเหลือซาโตชิและเพื่อน ๆ ต่อสู้กับมิราจมาสเตอร์ (Mirage Master)
ในวิดีโอเกมโปเกมอนภาคต่างๆ "มิว" เป็นโปเกมอนเพียงตัวเดียว ที่สามารถเรียนรู้ท่า (move) จาก TM,HM,Move Tutor ได้ทุกท่า
แนวคิดและการสร้าง

มิว ไม่เหมือนกับตัวละครอื่น ๆ ในแฟรนไชส์โปเกมอน การพัฒนาของตัวมิวไม่ได้ผ่านการตรวจสอบจากเคน ซุงิโมะริ แต่ผ่านตรวจสอบโดยโปรแกรมเมอร์ของเกมฟรีก ชิเงะกิ โมะริโมะโตะ โมะริโมะโตะนำมิวใส่ในเกมอย่างลับ ๆ เป็นเรื่องล้อเล่นในหมู่พนักงานก่อนเกมจำหน่ายในญี่ปุ่น โดยตั้งใจจะให้เป็นโปเกมอนตัวเดียวที่พนักงานบริษัทเกมฟรีกรู้จักและได้ครอบครอง มิวถูกใส่ในตอนท้ายของการพัฒนาเกมโปเกมอนภาคเรดและบลูหลังจากการลบส่วนดีบักของเกม โดยเตรียมพื้นที่ให้เพียงพอที่จะเพิ่มตัวละครดังกล่าวเข้าไป ทั้ง ๆ ที่ตกลงกันไว้ว่าไม่ให้เปลี่ยนแปลงใด ๆ ในเกมมากไปกว่านั้น แม้ว่านักพัฒนาไม่ได้ตั้งใจจะให้ใครครอบครอง แต่เนื่องจากความผิดพลาดของเกม ผู้เล่นยังสามารถเผชิญหน้ากับมันได้
ในฤดูใบไม้ผลิ ค.ศ. 1996 ประธานบริษัทเกมฟรีก ซะโตะชิ ทะจิริ ใช้วารสารมังงะญี่ปุ่น โคโระโคโระคอมมิก ทดลองแสดงภาพมิวและแจกจ่ายการ์ดมิวชุดแรกในรูปการ์ดเกมให้เป็นสินค้าของแถม ซึ่งสร้างความประหลาดใจให้คนมากมายที่บริษัทเกมฟรีก รวมถึงโมะริโมะโตะด้วย เนื่องจากการทดลองประสบความสำเร็จในวันที่ 15 เมษายน ค.ศ. 1996 เกมฟรีกประกาศการประกวดครั้งหนึ่งเพื่อมอบมิวให้กับผู้ชนะ 151 คน ทะจิริใช้มิวอุปโลกน์ "ตัวละครล่องหน" ในเกมและพยายามสร้างความสนใจให้ชื่อเกม และสร้างข่าวลือและตำนานของเกมผ่านการบอกเล่าด้วยปากต่อปาก ซึ่งเป็นผลให้ยอดขายเกมเพิ่มขึ้น
แนวคิดและการสร้าง > การออกแบบและลักษณะพิเศษ

มิวเป็นโปเกมอนรูปแบบพลังจิต มีค่าพลัง (stats) สูงเช่นเดียวกับมิวทู  โมะริโมะโตะออกแบบมิวให้มีตัวสีชมพู ร่างคล้ายแมว มีตาขนาดใหญ่และยาว หางเรียวแต่ปลายหางขยายกว้าง แต่สามารถพบตัวอย่างมิวสีฟ้าได้ในเกม ผิวหนังของมิวปกคลุมด้วยชั้นขนสั้น ๆ และบางจนมองเห็นได้ด้วยกล้องจุลทรรศน์เท่านั้น ดีเอ็นเอรวมสารพันธุกรรมของโปเกมอนทุกสายพันธุ์ ในเกมมีกล่าวว่านักวิทยาศาสตร์ในเกมมองมิวเป็นบรรพบุรุษหนึ่งเดียวของโปเกมอนตัวอื่น ๆ มิวมีนิสัยขี้อายและมนุษย์หาตัวได้ยาก มิวเป็นโปเกมอนในตำนาน จากเจนเนอเรชันที่ 1 ร่วมกับฟรีเซอร์ ธันเดอร์ ไฟร์ และมิวทู หมายเลขของมิวในเนชันแนลโปเกเดกซ์คือ 151 โปเกมอนตัวสุดท้ายของเจนเนอเรชันที่ 1 โดยตัวที่ 150 คือมิวทู และตัวที่ 152 คือชิโกริตา ในเกมโปเกมอนเจนเนอเรชันแรกและภาคทำใหม่ ผู้เล่นสามารถพบบันทึกข้อมูลต่าง ๆ ในคฤหาสน์โปเกมอนบนเกาะซินนาบาร์ที่กล่าวว่า มิวถูกพบครั้งแรกในป่าลึกในประเทศกายอานา ทวีปอเมริกาใต้ ในวันที่ 5 กรกฎาคม (ไม่ระบุปี) และถูกตั้งชื่อในวันที่ 10 กรกฎาคม และกล่าวว่ามิว "ให้กำเนิด" มิวทูในวันที่ 6 กุมภาพันธ์ ชื่อมิว (Mew) ตั้งจากสัทพจน์ของเสียงร้องของแมว เมียว
ในวิดีโอเกม มิวสามารถเรียนรู้ท่าต่อสู้ทั้งหมดที่สอนได้ มิวเป็นโปเกมอนตัวเดียวที่สามารถเปลี่ยนร่างเป็นโปเกมอนตัวอื่นด้วยท่า "Transform" หากไม่นับเมตามอนและโดเบิล (ซึ่งเรียนรู้ด้วยท่า Sketch) ในอนิเมะ มิวสามารถบิน หายตัว เปลี่ยนรูปร่าง เรียกฟองพลังจิตสีชมพูขนาดใหญ่ได้ (ทำด้วยจุดประสงค์หลายอย่าง เช่น ป้องกันตนเอง กระทำเสมือนเบาะรองกระแทก หรือใช้กระเด้งให้ตนเองเกิดอารมณ์ขัน) และล่องหน
การปรากฏตัว > ในวิดีโอเกม

ในช่วงเวลาหนึ่ง ผู้เล่นสามารถครอบครองมิวในวิดีโอเกมโปเกมอนได้อย่างถูกวิธีผ่านกิจกรรมส่งเสริมแจกโปเกมอนที่จัดโดยนินเท็นโด มีการเปิดเผยมิวสู่สาธารณชนครั้งแรกในนิตยสารโคโระโคโระคอมมิก ฉบับประจำเดือนเมษายน ค.ศ. 1996 นิตยสารฉบับนี้เสนอการส่งเสริมเรียกว่า "ข้อเสนอโปเกมอนในตำนาน" ซึ่งผู้เข้าร่วมแบบสุ่ม 20 คนจะสามารถส่งตลับเกมของพวกเขามาที่นินเท็นโดเพื่อรับมิวเข้าไปในเกม ในกิจกรรมของนินเท็นโดไม่นานหลังจากออกจำหน่ายเกมโปเกมอนภาคเรดและบลู ผู้เล่นสามารถดาวน์โหลดมิวใส่ในเกมได้ กิจกรรมนี้จบลงเมื่อเกม มายโปเกมอนแรนช์ ออกจำหน่าย ซึ่งสามารถครอบครองมิวได้อย่างถูกวิธีโดยไม่ต้องมีกิจกรรมแจกโปเกมอน มิวยังเป็นหนึ่งในโปเกมอนที่สามารถออกจากมอนสเตอร์บอลในเกมชุดซูเปอร์สแมชบราเธอส์ด้วย เมื่อมิวออกมา มันจะบินหนีไปจากสนาม และมักจะทิ้งไอเทมหายากไว้
มิวยังสามารถเข้าถึงได้โดยใช้กลิตช์ (ความบกพร่องของเกม) หรืออุปกรณ์ช่วยโกง หนึ่งในความบกพร่องพบในโปเกมอนภาคเรด บลู และเยลโลว์ จะใช้ประโยชน์จากกิจกรรมที่ถูกโปรแกรมไว้ วิธีการคือ เดินไปที่โปเกมอนเทรนเนอร์คนหนึ่ง จากนั้นใช้ท่า "บิน" (Fly) หรือ "หายตัว" (Teleport) (หรือท่า "ขุดดิน" (Dig) หรือไอเทม "เชือกหลบหนี" (Escape Rope) ในถ้ำ) เพื่อหนีออกจากบริเวณนั้นก่อนที่โปเกมอนเทรนเนอร์จะมองเห็นผู้เล่น จากนั้นต่อสู้กับโปเกมอนตัวหนึ่งที่มีค่าพลังพิเศษ (Special) ถูกต้องอีกบริเวณหนึ่ง จากนั้นให้กลับมาที่บริเวณเดิมทันทีเพื่อเริ่มต่อสู้กับมิวป่า
การปรากฏตัว > ในอนิเมะ

การปรากฏตัวหลัก ๆ ของมิวในอนิเมะโปเกมอนคือในภาพยนตร์เรื่องโปเกมอน เดอะมูฟวี่ ตอน ความแค้นของมิวทู ซึ่งมิวรับบทเป็นหนึ่งในตัวละครหลัก เชื่อกันว่ามิวเป็นโปเกมอนในตำนานที่หายสาบสูญไปนาน และเป็นโปเกมอนหายากที่แข็งแกร่งที่สุด หลังจากการวิจัยหลายปี นักวิทยาศาสตร์ใช้ดีเอ็นเอของมิวมาผสมกันเพื่อสร้างมิวทู ซึ่งเป็นมิวในร่างโคลนที่ถูกปรับแต่งทางพันธุกรรมและกลายเป็นตัวเอกของภาพยนตร์ ภูมิหลังของภาพยนตร์เรื่องโปเกมอน เดอะมูฟวี่ ตอน มิวและอัศวินคลื่นพลัง เกี่ยวข้องกับประวัติศาสตร์ลึกลับและที่มาของความแข็งแกร่งของมิว ในภาพยนตร์ แสดง "แผนภูมิลำดับเครือญาติ" ของโปเกมอน โดยโปเกมอนตัวแรกในแผนภูมิคือมิว และตัวสุดท้ายคือโฮโอ
การปรากฏตัว > ในมังงะ

มิวปรากฏในมังงะโปเกมอนชุดโปเกมอนสเปเชียล มิวมีชื่อว่าเป็น "โปเกมอนลวงตา" (Phantom Pokémon) ในมังงะ ปรากฏในบทแรกเมื่อแก๊งร็อกเก็ต องค์กรอาชญากรรม พยายามจับมิว โปเกมอนเทรนเนอร์ชื่อเรดก็พยายามจับมิว แต่ถูกมิวเอาชนะอย่างง่ายดาย ในบทต่อมา มีการเปิดเผยว่าแก๊งร็อกเก็ตต้องการดีเอ็นเอของมิวเพื่อสร้างมิวทูให้สำเร็จ ส่วนเรดและโปเกมอนเทรนเนอร์ชื่อกรีน ร่วมมือกันปกป้องไม่ให้มิวถูกจับตัว
ผลกระทบทางวัฒนธรรม > การส่งเสริมและสินค้า

การส่งเสริมครั้งหนึ่ง นิตยสารโคโระโคโระคอมมิกฉบับเดือนเมษายน ค.ศ. 1996 เรียกว่า "ข้อเสนอโปเกมอนในตำนาน" เสนอให้ผู้ชนะในกิจกรรมดังกล่าว 20 คนส่งตลับเกมของพวกเขามาให้นินเท็นโดเพื่อเพิ่มมิวเข้าไปในเกม และเพื่อส่งเสริมแฟรนไชส์โปเกมอน สายการบินออล นิปปอน แอร์เวย์วาดภาพตัวละครมิวบนเครื่องบินโบอิง 747-400เมื่อ ค.ศ. 1998
ในเดือนกันยายน ค.ศ. 2006 ในการฉลองการออกฉายภาพยนตร์ตอน มิวและอัศวินคลื่นพลัง และออกจำหน่ายเกมโปเกมอนมิสเตอรีดันเจียน: บลูเรสคิวทีม และ เรดเรสคิวทีม ผู้เล่นที่มีเกมภาครูบี แซฟไฟร์ เอเมอรัลด์ ไฟร์เรด และลีฟกรีน สามารถไปที่ร้านทอย "อาร์" อัส เพื่อดาวน์โหลดมิวมาเล่นได้ฟรี ในดีวีดีภาพยนตร์ตอน มิวและอัศวินคลื่นพลัง มีการ์ดเกมรูปมิวแถมให้ด้วย
ผลกระทบทางวัฒนธรรม > การตอบรับ

การเปิดเผยและแจกจ่ายมิวผ่านกิจกรรมต่าง ๆ ที่จัดขึ้นกลายเป็นสาเหตุสำคัญของความสำเร็จในญี่ปุ่น โดย "ข้อเสนอโปเกมอนในตำนาน" ในญี่ปุ่นมีผู้เข้างาน 78,000 คน เกินความคาดหมายที่ตั้งไว้ที่ 3000 คน ซะโตะรุ อิวะตะ กรรมการบริษัทนินเท็นโดแจงว่าความสำเร็จของเกมอยู่ที่ "ข้อเสนอโปเกมอนในตำนาน" ดังกล่าว จากนั้นมา ยอดขายรายสัปดาห์ของเกมภาคเรด และกรีนเริ่มเท่ากับยอดขายในเดือนก่อนหน้า และจากนั้นทำยอดขายได้มากกว่าเดิม 3-4 เท่า อย่างไรก็ตาม นิตยสารคอมพิวเตอร์แอนด์วิดีโอเกมส์วิจารณ์การจำกัดการเข้าถึงมิวผ่านกิจกรรมของนินเท็นโดว่าเป็นหนึ่งในมุมมองที่แย่ที่สุดของโปเกมอน กล่าวว่าวิธีการดังกล่าวถือเป็นวิธีการที่โบราณ เนื่องจากมีการใช้อุปกรณ์โกงเช่น โปรแอ็กชันรีเพลย์ เพื่อให้ได้มิวมา ผู้เล่นเกมซื้ออุปกรณ์โกงเกมเพียงเพื่อให้ได้มิวมา เว็บไซต์ยูจีโอดอตคอมจัดให้มิวอยู่อันดับที่หกในรายชื่อ "ตัวละครลับที่ยอดเยี่ยมที่สุด 25 ตัว" นักเขียนชื่อเทรซีย์ เวสต์ และแคเทอรีน โนลล์ เรียกมิวว่าเป็นโปเกมอนในตำนานที่ดีที่สุด และเป็นโปเกมอนที่ดีที่สุดอันดับที่ห้า
เนื่องจากค่าสถิติและความสามารถในการเรียนรู้ทุกท่าโจมตีที่มาจากไอเทมสอนท่าเทคนิค (TM) หรือท่าลับ (HM) มิวถือเป็นหนึ่งในโปเกมอนที่ดีที่สุดในภาคเรด บลู และเยลโลว์ การศึกษาผลกระทบจากตัวละครในบันเทิงคดีในเด็ก เช่นในหัวข้อ Pikachu's Global Adventure: The Rise and Fall of Pokémon พบว่ามิวเป็นที่นิยมในเด็กเล็กเพศหญิงที่มักหลงใหลในตัวละครที่ "น่ารัก" ในเชิงเปรียบเทียบ มิวทูถือว่าตรงกันข้ามอย่างสุดขั้ว โดยเป็นที่นิยมในเด็กโตเพศชายที่หลงใหลในตัวละครที่ "แข็งแกร่งหรือน่ากลัว" หนังสือเรื่อง Media and the Make-believe Worlds of Children ชี้แจงข้อเปรียบเทียบที่คล้ายกัน โดยบรรยายถึงมิวว่ามี "ลักษณะพิเศษของอำนาจและความน่ารักคล้ายเด็กและใจเย็น" และเน้นความสำคัญในเรื่องข้อแตกต่างในเด็กเกี่ยวกับมิวและมิวทู และชี้แจงถึงบทบาทเกี่ยวกับความน่าสนใจที่มาจากตัวละคร ไอจีเอ็นจัดอันดับมิวให้เป็นหนึ่งในโปเกมอนรูปแบบพลังจิตที่ดีที่สุด ร่วมกับมิวทู ฟูดีน และสตาร์มี พวกเขามองว่ามิวเป็นคู่แข่งที่ดีของมิวทู และเป็นโปเกมอนที่คาดเดาไม่ได้เนื่องจากมันสามารถใช้ TM หรือ HM (ไอเทมที่ใช้สอนท่าโจมตีให้โปเกมอน) ได้ทั้งหมด
แหล่งข้อมูลอื่น

มิว ใน บัลบาพีเดีย
แม่แบบ:Imdb character
| ด ค กสายพันธุ์โปเกมอน |
| --- | --- | --- |
| รุ่นที่ 1 |  ฟุชิกิดาเนะ  ฟุชิกิโซ  ฟุชิกิบานะ  ฮิโตคาเงะ  ลิซาร์โดะ  ลิซาร์ดอน  เซนิกาเมะ  คาเมล  คาเม็กซ์  คาเตอร์ปี  ทรานเซล  บัตเตอร์ฟรี  บีเดิล  โคคูน  สเปียร์  อาร์บ็อก  พิคาชู  ไรชู  พูริน  เนียส  โคดัก  อุซึบ็อท  ยาดง  เก็งกา  มาตาโดกัซ  ลัคกี  บาร์เรียด  สไตรค์  รูจูลา  ไคลอส  คอยคิง  เกียราดอส  ลาพลาซ  เมตามอน  อีวุย  คาบิกอน  มิวทู  มิว  MissingNo. (glitch)  |  |
| รุ่นที่ 2 |  พิชู  อูปา  อันโนน  โซนานส์  เฮราครอส  เดลิเบิร์ด  ลูเกีย  เซเลบี  |  |
| รุ่นที่ 3 |  คิโมริ  อาเกฮันท์  โดคุเคล  เซอไนท์  พราเซิล  ไมนัน  ซาโบเนีย  ฮาบูเนค  ชิรีน  |  |
| รุ่นที่ 4 |  ฮิโกซารุ  กาเมล  พาจิริซึ  มาเนเน  กาเบรียส  ลูคาริโอ  มัสคิปปา  เมกะยันมา  กิราติน่า  อาร์เซอุส  |  |
| รุ่นที่ 5 |  โคโรโมริ  เดธมาส  เอมอนกา  แชนเดลา  |  |
| รุ่นที่ 6 |  เก็คโคกะ  วิวิญอง  มาอีกะ  เดเด็นเนะ  เคลฟฟี  พัมพ์จิน  |  |
| รุ่นที่ 7 |  โทเกะเดมารุ  มิมิคคิว  |  |
| รุ่นที่ 8 |  วูลู  โมรุเปโกะ  |  |
| รุ่นที่ 9 |  เดคานุจัง  |  |
  หมวดหมู่ 
ผู้เล่นที่ได้รับมิวจากเหตุการณ์และการประกวดของนินเท็นโด ได้รับประกาศนียบัตรที่มีหมายเลขระบุตัวตนในเกม
ลินดา เชิดชัย

| ลินดา เชิดชัยม> ป.ช., ม.ว.ม. |
| --- | --- |

ผู้แทนการค้าไทย
ดำรงตำแหน่ง 30 สิงหาคม พ.ศ. 2554 – 1 พฤศจิกายน พ.ศ. 2555
นายกรัฐมนตรี: ยิ่งลักษณ์ ชินวัตร
เลขาธิการพรรคเพื่อชาติ
ดำรงตำแหน่ง 21 พฤศจิกายน พ.ศ. 2564 – 10 กันยายน พ.ศ. 2565
ก่อนหน้า: ภูมิพัฒน์ พชรทรัพย์
ถัดไป: จารุพล เรืองสุวรรณ
ดำรงตำแหน่ง 23 พฤศจิกายน พ.ศ. 2561 – 3 เมษายน พ.ศ. 2564
ก่อนหน้า: รัชชสรา แก้วเกิดมี
ถัดไป: ภูมิพัฒน์ พชรทรัพย์
 
ข้อมูลส่วนบุคคล
เกิด: 25 พฤษภาคม พ.ศ. 2504 (63 ปี) อำเภอประทาย   จังหวัดนครราชสีมา
พรรคการเมือง: พลังประชาชน (2550–2551)   เพื่อไทย (2551–2561)   เพื่อชาติ (2561–2566)
คู่สมรส: อัสนี เชิดชัย

ลินดา เชิดชัย (เกิด 25 พฤษภาคม พ.ศ. 2504) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อชาติ อดีตผู้แทนการค้าไทย ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย และอดีตเลขาธิการพรรคเพื่อชาติ
ประวัติ

ลินดา เชิดชัย เกิดเมื่อวันที่ 25 พฤษภาคม พ.ศ. 2504 ที่อำเภอประทาย จังหวัดนครราชสีมา เป็นบุตรของนายเอี่ยม ประกายศรีโรจน์ กับ นางเฮียะ แซ่เรียน สำเร็จการศึกษาระดับปริญญาตรี สาขาการตลาด จากมหาวิทยาลัยเซาเทิร์นอิลลินอยส์ ประเทศสหรัฐอเมริกา และปริญญาโท สาขาวิชาการจัดการ จากมหาวิทยาลัยราชภัฏสวนดุสิต
ลินดา เชิดชัย สมรสกับนายอัสนี เชิดชัย อดีตสมาชิกสภาผู้แทนราษฎร พรรคเพื่อไทย และทายาทกลุ่มธุรกิจรถโดยสาร
การทำงาน

ลินดา เชิดชัย อดีคเคยรับราชการประจำกรมการค้าภายใน ตั้งแต่ปี 2536-2540 และเป็นเลขานุการ รมช.การคลัง (นายประภัตร โพธสุธน) จากนั้นให้เป็นที่ปรึกษา รมช.เกษตรแสหกรณ์ (นายประวัฒน์ อุตโมท) นางลินดาได้รับเลือกตั้งเป็นสมาชิกวุฒิสภา จังหวัดนครราชสีมา ต่อมาได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา สังกัดพรรคพลังประชาชน ในการเลือกตั้ง พ.ศ. 2550 แต่มาในการเลือกตั้ง พ.ศ. 2554 ได้ลงสมัครรับเลือกตั้งในพื้นที่เดิม สังกัดพรรคเพื่อไทย แต่ไม่ได้รับเลือกตั้ง ต่อมาได้รับแต่งตั้งเป็นผู้แทนการค้าไทย ในรัฐบาลของนางสาวยิ่งลักษณ์ ชินวัตร เมื่อเดือนสิงหาคม พ.ศ. 2554 ต่อมาได้รับแต่งตั้งเป็นเลขานุการรัฐมนตรีว่าการกระทรวงพลังงาน (พงศ์เทพ เทพกาญจนา) ในปี พ.ศ. 2556 ได้รับการแต่งตั้งเป็นรองเลขาธิการนายกรัฐมนตรี ฝ่ายการเมือง (นายกิตติรัตน์ ณ ระนอง)
นางลินดา ได้เข้าร่วมงานกับพรรคเพื่อชาติ และรับตำแหน่งเลขาธิการพรรค ในปี พ.ศ. 2561 และได้รับเลือกอีกครั้งในปี 2564
ในปี พ.ศ. 2562 ได้รับเลือกตั้งเป็น ส.ส.แบบบัญชีรายชื่อ สังกัดพรรคเพื่อชาติ
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
วัดหอไตรเหล่าใหญ่

| วัดหอไตรเหล่าใหญ่ |
| --- | --- |

ที่ตั้ง: ตำบลเหล่าใหญ่ อำเภอกุฉินารายณ์ จังหวัดกาฬสินธุ์
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดหอไตรเหล่าใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหล่าใหญ่ อำเภอกุฉินารายณ์ จังหวัดกาฬสินธุ์ ปัจจุบันมีพระครูสังวรสีลสาร (ไปล่ สญฺญโม) ดำรงตำแหน่งเจ้่าอาวาส
ประวัติ

วัดหอไตรเหล่าใหญ่ตั้งวัดเมื่อ พ.ศ. 2366 ได้รับพระราชทานวิสุงคามสีมาเมื่อ พ.ศ. 2465 ได้รับพระราชทานวิสุงคามสีมาครั้งหลังเมื่อวันที่ 20 ธันวาคม พ.ศ. 2542
ภายในวัดมีสิม ซึ่งสันนิษฐานว่าสร้างเมื่อ พ.ศ. 2438 ในสมัยหลวงปู่เหลาเป็นเจ้าอาวาสปกครองวัด โดยท่านได้เดินทางไปยังพระธาตุเชิงชุม จังหวัดสกลนคร ได้พบกับช่างนายช่างชื่อ แกวยอ เป็นชาวเวียดนาม จึงได้ชักชวนให้มาสร้างสิมที่วัดหอไตรเหล่าใหญ่ ใช้เวลาสร้างนาน 15 ปี ต่อมาเมื่อ พ.ศ. 2484 ช่างคำพัน แก้วปัญญา ชาวบ้านศรีฐาน อำเภอกมลาไสย จังหวัดกาฬสินธุ์ ได้มาปั้นสิงห์ตรงราวบันไดทางขึ้นสิมเพิ่ม
เสนาสนะ

สิมมีผังเป็นรูปสี่เหลี่ยมผืนผ้าบนฐานเอวขัน หันหน้าไปทิศตะวันตก ก่ออิฐฉาบปูนหลังคาทรงจั่วซ้อนกัน 2 ชั้น มีบันไดทางเข้าด้านหน้าตรงกับประตูทางเข้าสิม มีลวดลายสีกลีบ คีย์สโตนตรงซุ้มวงโค้ง ซึ่งเป็นงานที่ปรากฏในประเทศเวียดนาม
บริเวณหน้าหน้าวัดทางทิศเหนือมีหนองน้ำ เดิมเคยเป็นที่ตั้งของหอไตรกลางหนองน้ำ ในช่วงพระอาจารย์สมิธ แสงกล้า (หลวงปู่เพชร) เป็นเจ้าอาวาสปกครองวัด หอไตรได้พังทลายลง ชาวบ้านได้ช่วยกันจุดไฟเผาหอไตรเพื่อป้องกันการถล่มลงมา ปัจจุบันซากของหอไตรเหลือแต่เสา
รายนามเจ้าอาวาส

พระโพธิ์
พระทุม
พระเหลา
พระสมศรี
พระอาจารย์สมิธ แสงกล้า (หลวงปู่เพชร)
พระครูสังวรสีลสาร (ไปล่ สญฺญโม)
วัดแพรก

| วัดแพรก |
| --- | --- |

ชื่อสามัญ: วัดแพรก, วัดยายแจก
ที่ตั้ง: เลขที่ 1 หมู่ที่ 4 ถนนอัจฉริยะพัฒนา ตำบลปลายบาง อำเภอบางกรวย จังหวัดนนทบุรี 11130
ประเภท: วัดราษฎร์
นิกาย: มหานิกาย
เจ้าอาวาส: พระอธิการสุวิทย์ ชาตเมโธ
 สถานีย่อยพระพุทธศาสนา
วัดแพรก [แพฺรก] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านหัวคูนอก ตำบลปลายบาง อำเภอบางกรวย จังหวัดนนทบุรี
ประวัติการสร้างวัดแพรกมีการเล่าไว้สองแบบ แบบแรกกล่าวว่า วัดแพรกสร้างขึ้นในสมัยอยุธยาตอนกลาง มีเรื่องเล่าว่า เดิมบริเวณนี้เป็นท้องนา มีครอบครัวชาวมอญอาศัยอยู่ ชาวมอญชื่อนายทองซึ่งชาวบ้านเรียกว่าท่านขุนทอง มีภรรยาชื่อนางแจก ได้ให้บุตรชายชื่อนายมากหรือนายบุญมากบวชเป็นพระ โดยต้องเดินแห่ลัดทุ่งไปบวชที่วัดปรางค์หลวงและจำพรรษาที่วัดโบสถ์บน เมื่อครอบครัวของท่านขุนทองเดินทางไปทำบุญที่วัดด้วยความยากลำบาก พระบุญมากจึงปรารภกับโยมพ่อและโยมแม่ของท่านว่าสมควรสร้างวัดขึ้นในหมู่บ้านของพวกตน ครอบครัวชาวมอญนี้จึงได้สร้างวัดขึ้น โดยนางแจกบริจาคที่นา 9 ไร่ และนิมนต์พระอาจารย์บัวหรืออาจารย์สายบัว ธมฺมรกฺขิโต มาเป็นประธานในการสร้าง ชาวบ้านเรียกวัดว่า วัดยายแจก เมื่อท่านขุนทองถึงแก่กรรม นางแจกก็สร้างวิหารอุทิศแก่ท่านขุนทอง และเมื่อท่านอาจารย์สายบัวมรณภาพ นางแจกก็สร้างพระพุทธรูปปางปาลิไลยก์ขึ้น 2 องค์ ไว้หน้าวิหาร บรรดาชาวพุทธพากันเรียกพระพุทธรูปองค์นี้ว่า หลวงพ่อบัว และต่อมาได้เรียกชื่อวัดเพี้ยนกันไปจนกลายเป็น "วัดแพรก" เมื่อราว พ.ศ. 2230 ส่วนแบบที่สองมาจากหนังสือ ประวัติวัดทั่วราชอาณาจักร เล่ม 2 ซึ่งกล่าวว่า วัดแพรกสร้างขึ้นเมื่อ พ.ศ. 2440 ที่ดินที่ตั้งวัดนั้นปรากฏว่าเป็นที่ดินพระราชทานตั้งแต่สมัยพระบาทสมเด็จพระจอมเกล้าเจ้าอยู่หัว วัดตั้งอยู่ริมคลองตรงที่คลองสี่สายมาตัดกัน ได้แก่ คลองหัวคู คลองบางคูเวียง คลองขื่อขวาง และคลองปลายบาง บริเวณนี้เป็นที่จอดพักแพไม้ไผ่ดูเกะกะไม่เป็นระเบียบ ชาวบ้านเรียกว่า "วัดแพรก" [แพ-รก] นานเข้าก็ออกเสียงเพี้ยนเป็น [แพฺรก]
วัดแพรกได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 15 เมตร ยาว 32 เมตร และได้ผูกพัทธสีมาเมื่อ พ.ศ. 2517
รายนามเจ้าอาวาส

พระอธิการแช่ม
พระอธิการผ่อง
พระอธิการธรรม
พระอธิการพรม
พระอธิการศิล (สิน)
พระอธิการจุ่น
พระอธิการไสว
พระสมุห์บุญชู
พระครูสมุห์โสภณ
พระครูปลัดอภิรักษ์ อตฺตกาโม
พระอธิการสุวิทย์ ชาตเมโธ
วัลลภ จันทร์แสงศรี

พันตำรวจเอกวัลลภ จันทร์แสงศรี เป็นผู้ประพันธ์คำร้อง เพลงพระราชนิพนธ์ เรา-เหล่าราบ 21 เพลงประจำกรมทหารราบที่ 21 รักษาพระองค์  "ทหารเสือพระราชินี"  เมื่อ พ.ศ. 2519 โดยพระราชเสาวนีย์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ปัจจุบัน พันตำรวจเอกวัลลภ จันทร์แสงศรี ดำรงตำแหน่ง  ผกก.อก.ภ.จ.แพร่
ร็อบ คอนเวย์

| Rob Conway |
| --- | --- |

ชื่อเกิด: Robert Thomas Conway Jr.
เกิด:  (1974-11-28) 28 พฤศจิกายน ค.ศ. 1974 (49 ปี) Louisville, Kentucky, U.S.
ประวัติมวยปล้ำอาชีพ
ชื่อบนสังเวียน: Conquistador Uno Raging Robby Rob Conway Robért Conway
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 230 ปอนด์ (104 กิโลกรัม)
มาจาก: New Albany, Indiana
ฝึกหัดโดย: Nightmare Danny Davis Ohio Valley Wrestling
เปิดตัว: 1997
รีไทร์: 2020
รอเบิร์ต โธมัส คอนเวย์ จูเนียร์ (Robert Thomas Conway Jr.; 28 พฤศจิกายน ค.ศ. 1974) เป็นนักมวยปล้ำอาชีพชาวอเมริกันที่รู้จักดีที่สุดจากผลงานของเขากับ World Wrestling Entertainment (WWE) เขายังเป็นที่รู้จักจากผลงานกับ National Wrestling Alliance (NWA) ซึ่งเขาเป็นอดีตแชมป์โลกรุ่นเฮฟวี่เวต NWA 2 สมัย
นอกจากนี้เขายังเป็นแชมป์แท็กทีม 7 สมัย โดยเป็นโลกแชมป์แท็กทีม 3 สมัยร่วมกับ Sylvain Grenier ซึ่งเป็นส่วนหนึ่งของ La Resistance ใน WWE และแชมป์โลกแท็กทีม NWA 4 สมัย 1 สมัยโดยเป็นส่วนหนึ่งของ The IronGodz ร่วมกับ Jax Dane และ สามครั้งโดยเป็นส่วนหนึ่งของ The Iron Empire กับ Matt Riviera ใน NWA ปัจจุบันเขาเป็นนักมวยปล้ำเพียงคนเดียวที่ได้แชมป์ NWA World Heavyweight และ NWA World Tag Team Championships พร้อมกัน
แชมป์และรางวัล

All Star Wrestling
ASW Heavyweight Championship (1 time)
All Star Wrestling Alliance
AWA Central States Championship (3 times)
AWA United States Championship (1 time)
Battle on the Border
BOTB Heavyweight Championship (1 time)
Hoosier Pro Wrestling
HPW Tag Team Championship (1 time) – with TJ Kemp
Indianapolis Championship Wrestling
ICW World Heavyweight Championship (1 time, current)
Music City Wrestling
MCW North American Tag Team Championship (1 time) – with Nick Dinsmore
Northern Championship Wrestling
NCW Tag Team Championship (1 time) – with Sylvain Grenier
National Wrestling Alliance
NWA World Heavyweight Championship (2 times)
NWA World Tag Team Championship (4 times) – with Jax Dane (1) and Matt Riviera (3)
NWA Mid-America
NWA Mid-America Tag Team Championship (1 time) – with Josh Lewis
NWA Circle City Wrestling
NWA CCW Tag Team Championship (1 time) – with Sean Casey
NWA Mid-South
NWA Mid-South Unified Heavyweight Championship (1 time)
NWA Supreme Wrestling
NWA Supreme Heavyweight Championship (3 time)
NWA United States Championship (1 time)
NWA Tri-State Television Championship (1 time)
NWA Supreme Tag Team Championships (1 time) – with Josh Lewis
New Focus Wrestling
NFW World Heavyweight championship
NFW World Tag Team Championship (1 time, current) – with Josh Lewis
Ohio Valley Wrestling
OVW Heavyweight Championship (5 times)
OVW Southern Tag Team Championship (11 times) – with Nick Dinsmore (10) and Pat Buck (1)
Pro Wrestling Illustrated
Ranked No. 45 of the top 500 singles wrestlers in the PWI 500 in 2004
Supreme Wrestling
Supreme Heavyweight Champion (3 Times)
Supreme Central States Heavyweight Championship (1 time)
Supreme Mid America Heavyweight Championship (1 Time)
Top of the World Wrestling
TOW Tag Team Championship (1 time) – with Sylvain Grenier
Universal Championship Wrestling
UCW Heavyweight Championship (1 time)
World Wrestling Entertainment
World Tag Team Championship (3 times) – with Sylvain Grenier
Wild Championship Wrestling Outlaws
WCWO Tag Team Championship (1 time) – with Josh Lewis
แหล่งข้อมูลอื่น

ร็อบ คอนเวย์ ที่เอกซ์ (ทวิตเตอร์)
ร็อบ คอนเวย์ ที่อินเทอร์เน็ตมูวีเดตาเบส
วัดหนองสองตอน

| วัดหนองสองตอน |
| --- | --- |

ที่ตั้ง: ตำบลพุกร่าง อำเภอพระพุทธบาท สระบุรี
ประเภท: ศาสนสถาน
นิกาย: เถรวาท
เจ้าอาวาส: พระอธิการราชศักดิ์ จิรวฑฺฒโน
 สถานีย่อยพระพุทธศาสนา
วัดหนองสองตอน เป็นวัดในพระพุทธศาสนา ตั้งอยู่ที่อำเภอพระพุทธบาท จังหวัดสระบุรี มีความเป็นมาและมีความสำคัญในฐานะเป็นวัดในศาสนสถานในพระพุทธศาสนา และเป็นศูนย์กลางในชุมชน
ประวัติวัด

วัดหนองสองตอน เป็นวัดที่ตั้งอยู่ที่ เลขที่ 17 บ้านหนองสองตอน ถนนพระพุทธบาท – บ้านหมอ หมู่ที่ 3 ตำบลพุกร่าง อำเภอพระพุทธบาท จังหวัดสระบุรี วัดหนองสองตอนก่อตั้งเมื่อ พ.ศ. 2414 สังกัดคณะสงฆ์ มหานิกาย มีเนื้อที่ 6 ไร่ 3 งาน อาคารเสนาสนะประกอบด้วย อุโบสถ ศาลาการเปรียญ ศาลาเอนกประสงค์ กุฎิ 3 หลัง หอระฆัง และโรงครัว อุโบสถที่สร้างเมื่อ พ.ศ. 2536 เป็นอาคารคอนกรีตเสริมเหล็ก ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550 เขตวิสุงคามสีมากว้าง 18.50 เมตร ยาว 30.50 เมตร
รายชื่อเจ้าอาวาส

พระอธิการอยู่                                                    พ.ศ. 2414 – 2430
พระอธิการเรือง                                                  พ.ศ. 2431 – พ.ศ. 2450
พระอธิการเลี้ยง                                                  พ.ศ. 2450 – พ.ศ. 2464
พระอธิการเลี้ยง เขมโก                                        พ.ศ. 2464 – พ.ศ. 2479
พระอธิการปั่น จิตฺตวโร                                         พ.ศ. 2480 – พ.ศ. 2485
พระอธิการทองคำ ฐานวโร                                   พ.ศ. 2487 – พ.ศ. 2517
พระอธิการสายทิ้ง ปิยสีโล                                    พ.ศ. 2517 – พ.ศ. 2551
พระครูสังฆรักษ์กลึง ธมฺมปิติโก                               พ.ศ. 2551 – พ.ศ. 2560
พระอธิการชโนทัย จิรวฑฺฒโน                              พ.ศ. 2560 – ปัจจุบัน
รายชื่อตอนในเซียนเกมรักขอเป็นเทพนักจีบ (อะนิเมะ)

รายชื่อตอนของอะนิเมะ เรื่อง เซียนเกมรักขอเป็นเทพนักจีบ
เซียนเกมรักขอเป็นเทพนักจีบ เป็นอะนิเมะซีรีส์ประจำปี  พ.ศ. 2553 ดัดแปลงมาจากหนังสือการ์ตูนเรื่องเซียนเกมรักขอเป็นเทพนักจีบ  ผลงานของ วากากิ ทามิกิ ที่ตีพิมพ์ในนิตยสาร โชเน็นซันเดย์ สร้างโดยสตูดิโอ Manglobe กำกับโดย ชิเงฮิโตะ ทาคายานางิ เขียนบทตัวละครโดย ฮิเดยูกิ คุราตะ ออกแบบตัวละครโดย อากิโอะ วาตานาเบ กำกับภาพโดย อายูมิ ซาโตะ และ คาโยโกะ โทโคอุ  และกำกับเสียงโดย โยชิคาซุ อิวานามิ  ซีซั่นแรกเริ่มออกอากาศเมื่อวันที่ 6 ตุลาคม และได้ประกาศว่าจะฉายซีซั่น 2 ในเดือนเมษายนปี พ.ศ. 2554 แล้ว